stanford-oval/wikipedia huggingface dataset:
ישראל המשוחררת
מדליית ישראל המשוחררת > מדליית "שחרור" דור ב'

הנפקתן של שתי הגרסאות הראשונות (זהב וכסף) נחלה הצלחה מסחררת ולאור זאת הוחלט על ידי הוועדה המפקחת על אירועי שנת העשור, לצאת בהנפקה נוספת ובאותה הזדמנות גם לשנות במקצת את עיצובה של המדליה. באופן רשמי נחשבת גרסה זו למדליה הראשונה שהונפקה על ידי מדינת ישראל – מדליית השחרור.
המדליה נטבעה בכמות של 25,000 יח' והפכה להיות הראשונה בסדרה של מדליות במגוון גדלים ומתכות כמו נחושת, ברונזה, כסף וזהב. וככל שהתרבו הגרסאות כך גדלה הפופולריות של מדליית השחרור והרעיון שעומד מאחוריה. להלן מס' דוגמאות/גרסאות לתצורת דור ב'.
בסוף שנת 1958 (תשי"ט) בנק לאומי לישראל העניק למס' לקוחות שי מיוחד – מדליית השחרור בקופסת מתנה.
במלאת 40 למדינת ישראל, בשנת 1988 נטבעה גרסה מפלטינה בכמות של 1250 יח.
בשנת 1993, הוחלט על הנפקת גרסה נוספת של מדליית דור ב' המיתולוגית. הפעם מקופר-ניקל ובכמות של 26,000 יח'.
עד היום הונפקו לפחות 20 גרסאות שונות של מדליית השחרור בתצורת "דור ב" וזאת לא כולל הזמנות מיוחדות לרבות אריזות מיוחדות, מחזיקי מפתחות, קוביות אקריל (משקולת נייר) וכו'.
מדליית ישראל המשוחררת > מדליית "שחרור" דור ג'

בשנת 1962, לאחר ההצלחה חסרת התקדים במכירת תצורות דור א' ודור ב', הוחלט להמשיך את המומנטום וליצור את תצורת דור ג'. גם הפעם ההנפקה הייתה חסרת תקדים בהיקפה ובשלל הגרסאות שבאה לידי ביטוי בגדלים שונים ומגוון מתכות.
תצורת דור ג' היא הפופולרית ביותר. תצורה זו נופקה בעשרות אלפי יחידות ובנוסף היוותה בסיס לשוק משני של מזכרות וחפצי נוי.
להלן מוצגות מספר דוגמאות מייצגות. היצירתיות חגגה - משקולות נייר, מחזיקי מפתחות, עדיליונים, סימניות ועוד.
בשנת 1981 האגודה האמריקאית ישראלית לנומיסמטיקה (AINA) קיימה סיור בישראל. כל משתתפי הסיור קבלו גרסה מיוחדת של מדליית השחרור דור ג'.
בשנת 1965, לקראת חגי תשרי, הוחלט על הנפקת סדרת סימניות "שנה טובה". הסימניה עשויה מפלסטיק ובצידה כתוב "שנה טובה". קיימות גרסאות באנגלית, עברית ויפנית. בקצה הסימניה יש כיס ובתוכו גרסה מיוחדת של מדליית השחרור.
מדליית זיכרון לחיילי צה"ל

בשנת 1963 הוחלט על ידי היחידה להנצחת חללי צה"ל על הנפקת גרסה מיוחדת של מדליית שחרור, לזכר החללים. בתור שכזו התווסף למוטיבים של המדליה גם הכיתוב: "יום הזיכרון לחללי צה"ל" בצידה האחד ו- "לזכר לוחמיה שנפלו על קוממיותה" בצידה האחר. המדליה חולקה למשפחות השכולות ולא נמכרה לציבור הרחב.
עיצוב מנצח

את המוטיבים העיצוביים של מדליית השחרור ניתן למצוא במגוון מקומות. ניתן למצוא אותם בתכשיטים, סמלילים (לוגו) של בתי עסק, פריטי נוי וכו'. להלן מספר דוגמאות מייצגות.
בתחילת דרכה של החברה למדליות ומטבעות, "מדליית השחרור" שימשה כסמל היחידה ל- "מדליות ומטבעות ישראל" במשרד ראש הממשלה.
בשנת 1961, כאשר הוחלט לשדרג את היחידה הקטנה במשרד ראש הממשלה לחברה ממשלתית נמשך השימוש במדליית השחרור כסמל החברה החדשה.
ראו גם

סביבון מעוטר בדימוי יהודה השבויה ויהודה המשוחררת
החברה הממשלתית למדליות ומטבעות
לקריאה נוספת

אליעזר מורב, מדליית השחרור, 2011.
מטבע יהודה השבויה של אספסיאנוס
מדליית יהודה המשתחררת
מדליית חירות ישראל, זהב
מדליית שחרור דור ב נחושת
מדליית שחרור דור ב נחושת קופסה סלייד
מדליית שחרור דור ב פלטינה
מדליית שחרור דור ג' ברונזה
שחרור דור ג קוביות אקריל
מדליית שחרור דור ג' - מחזיקי מפתחות
האגודה האמריקאית ישראלית לנומיסמטיקה (AINA) - סיור בישראל
מדליית שחרור דור ג' - עדיליון כסף
מדליית שחרור דור ג' סט 3 מדליות זהב
מדליית שחרור דור ג' - סימניות
מדליית זיכרון לחללי צה"ל. 1963
משרד ראש הממשלה - יחידת מדליונים ומטבעות - סמל היחידה
מדליית שחרור דור ג' - צביעת יד
תהליך סטוכסטי

תהליך סְטוֹכַסְטִי, או תהליך אקראי הוא תהליך שהתפתחותו תלויה בגורמים מקריים. כלומר, ממצב התחלתי נתון של המערכת – קיימים מספר מצבים שונים שאליהם יכולה המערכת להגיע (אומנם, מצבים מסוימים עשויים להתקבל בהסתברות גבוהה יותר ממצבים אחרים). זאת בניגוד לתהליך דטרמיניסטי שבו כל מצב התחלתי מסוים יתפתח בהכרח למצב מסוים נתון אחר.
תהליכים סטוכסטיים משמשים כמודלים למערכות מתחומים שונים; בין היתר: שוק ההון והשתנות שערי חליפין של מט"ח וניירות ערך בתחום הכלכלה; דיפוזיה, תנועה בראונית והילוך מקרי בפיזיקה; שינויים בגודלי אוכלוסיות; כמו גם תהליכים תוך-תאיים בביולוגיה ותגובות כימיות בכימיה.
בחקר הביצועים תהליכים סטוכסטים יכולים לתאר מערכות של תורים.
כלי מתמטי מרכזי, המשמש לתיאור תהליכים כאלו הוא שרשראות מרקוב.
תיאור מתמטי

תהליך סטוכסטי בדיד אינו אלא סדרה של משתנים מקריים,  \ X_{1},X_{2},\dots . תהליך סטוכסטי רציף מתאים לכל פרמטר  \ t\geq 0 משתנה  \ X_{t}. באופן כללי יותר, אפשר להגדיר תהליך על כל קבוצת אינדקסים M והערך של כל  \ X_{t} יכול להיות במרחב נורמי כלשהו.
תהליכים סטוכסטיים יכולים לקיים תכונות רבות. למשל, אם האינדקסים מסודרים התהליך ייקרא עולה, אם לכל  \ t'>t מתקיים (בהסתברות 1)  \ X_{t'}\geq X_{t}.
תהליך סטציונרי

תהליך סטוכסטי ייקרא סטציונרי, אם ההתפלגות המשותפת של כל רצף משני של משתנים אקראיים אינה משתנה לאחר הוספת קבוע מסוים לכל האינדקסים.
כלומר, בכתיב מתמטי:  \ \forall n,k,\tau \ \in \ \mathbb {N} ,  \ \forall x_{1},x_{2},\dots ,x_{n}\ \in X
\mathbf {Pr} (X_{k}=x_{1},X_{k+1}=x_{2},\dots ,X_{k+n}=x_{n})=\mathbf {Pr} (X_{k+\tau }=x_{1},X_{k+1+\tau }=x_{2},\dots ,X_{k+n+\tau }=x_{n})
דוגמאות לשימוש במודלים סטוכסטיים

הילוך מקרי ("מהלך שיכור") כמודל בדיד לתהליכי דיפוזיה ותהליכים אחרים.
משוואות דיפרנציאליות סטוכסטיות, כמו משוואת לנז'וון, המשמשת לתיאור תנועה בראונית. אחת התוצאות היסודיות בתחום זה היא הלמה של איטו.
מודל תורים עושה שימוש בשרשראות מרקוב, שהן תהליך סטוכסטי למידול מספר האנשים הממתינים לשירות בתור.
ראו גם

תהליך פואסון
תהליך מורן
מרטינגל
שרשרת מרקוב
| מכניקה סטטיסטית |
| --- | --- | --- |
| תאוריה | עקרון גידול האנטרופיה • ergodic theory |  |
| תרמודינמיקה סטטיסטית | צברים • פונקציית חלוקה • משוואות מצב • פוטנציאלים תרמודינמיים: (U • H • F •‏ G) • קשרי מקסוול |  |
| מודל סטטיסטי | Ferromagnetism models (איזינג • פוטס • הייזנברג • חלחול EN) • חלקיקים בעלי שדה כוחות (כוחות דלדול EN  • פוטנציאל לנארד-ג'ונס) |  |
| גישות מתמטיות | משוואת בולצמן • משפט־H • משוואת ולסוב • מדרג BBGKY • תהליך סטוכסטי • תורת שדה ממוצע ותורת השדות הקונפורמית |  |
| תופעות קריטיות | מעבר פאזה • אקספוננט קריטי (מרחק קורלציה • size scaling) |  |
| אנטרופיה | בולצמן • שאנון • צאליס • רניי • פון נוימן |  |
| יישומים | תורת השדות הסטטיסטית (חלקיקים יסודיים • נוזלי־על)  • פיזיקה של חומר מעובה • מערכות מורכבות (כאוס • תורת האינפורמציה • אנטרופיה בתרמודינמיקה ובתורת האינפורמציה • מכונת בולצמן) |  |
הערות שוליים

↑  בהקשר זה, ראו מודל למערכת מצבים שכזו: אוטומט סופי דטרמיניסטי.
| --- | --- |
בקרת זהויות :  NLI: 987007536303605171  BNE: XX4576445  BnF: cb119326416 (data)  GND: 4057630-9  LCCN: sh85128181  NDL: 00564752  NKC: ph116285
סמואל צ'וקווזה

סמואל צ'ימרנקה צ'וקווזה (באנגלית: Samuel Chimerenka Chukwueze; נולד ב-22 במאי 1999 באומואהיה שבניגריה) הוא כדורגלן ניגרי המשחק בעמדת קשר הכנף בקבוצת מילאן מהסרייה א' ובנבחרת ניגריה.
קריירת מועדונים

צ'וקווזה הצטרף למחלקת הנוער של ויאריאל מהלה ליגה בשנת 2017. בשנת 2018 החל לשחק בוויאריאל ב', קבוצת המילואים של המועדון.
ב-20 בספטמבר 2018 ערך צ'וקווזה את הופעת הבכורה שלו בקבוצה הבוגרת של ויאריאל, בתיקו 2-2 נגד גלאזגו ריינג'רס במסגרת שלב הבתים של הליגה האירופית לעונת 2018/2019. ב-5 בנובמבר ערך את הופעת הבכורה שלו בלה ליגה, בתיקו 1-1 נגד לבאנטה במסגרת המחזור ה-11 לעונת 2018/2019.
ב-27 ביולי 2023, הצטרף למועדון הפאר האיטלקי מילאן מהסרייה א', בעסקה המוערכת בכ-25 מיליון יורו.
קריירה בינלאומית

ב-20 בנובמבר 2018 ערך צ'וקווזה את הופעת הבכורה שלו בנבחרת ניגריה, בתיקו 0-0 נגד נבחרת אוגנדה במשחק ידידות. הוא היה חלק מסגל נבחרת ניגריה בטורניר גביע אפריקה לאומות 2019. ב-10 ביולי 2019 הבקיע את שער הבכורה שלו בנבחרת, בניצחון 1–2 על נבחרת דרום אפריקה במסגרת שלב רבע הגמר של הטורניר.
נכלל בסגל נבחרת ניגריה לטורניר גביע אפריקה לאומות 2023.
תארים

הליגה האירופית (1): 2020/2021
מילאן
• הסופר קאפ האיטלקי (1): 2025
הערות שוליים

↑  Samuel Chukwueze signs 5 years Contract with Villarreal FC באתר הרשמי של אקדמיית הכדורגל דיאמונד, 5 בספטמבר 2017 (באנגלית)
↑  Goodluck @NGSuperEagles ,we are behind you all the way! בחשבון הטוויטר הרשמי של פדרציית הכדורגל הניגרית, 29 בדצמבר 2023 (באנגלית)
| נבחרת ניגריה – גביע אפריקה לאומות 2019 (מקום שלישי) |
| --- | --- | --- |
|  1 אזנווה •  2 איינה •  3 קולניס •  4 אנדידי •  5 טרוסט-אקונג •  6 באולגון •  7 מוסא •  8 אטבו •  9 איגהלו •  10 אובי מיקל •   11 אונייקורו •  12 עבדולחי • 13 צ'וקווזה •  14 אונואצ'ו • 15 סימון • 16 אקפיי • 17 קלאו • 18 איוובי • 19 אוגו • 20 אווזיים • 21 אוסימן • 22 אומרואו • 23 אוזוהו • מאמן: רוהר |  1 אזנווה •  2 איינה •  3 קולניס •  4 אנדידי •  5 טרוסט-אקונג •  6 באולגון •  7 מוסא •  8 אטבו •  9 איגהלו •  10 אובי מיקל •   11 אונייקורו •  12 עבדולחי • 13 צ'וקווזה •  14 אונואצ'ו • 15 סימון • 16 אקפיי • 17 קלאו • 18 איוובי • 19 אוגו • 20 אווזיים • 21 אוסימן • 22 אומרואו • 23 אוזוהו • מאמן: רוהר | ניגריה |
| נבחרת ניגריה – גביע אפריקה לאומות 2021 |
| --- | --- | --- |
|  1 אוקויה •  2 איינה •  3 קולינס •  4 אנדידי •  5 טרוסט-אקונג •  6 אג'יי •  7 מוסא •  8 אוניקה •  9 איגהלו •  10 אריבו •   11 אונייקורו •  12 סאנוסי • 13 אג'וקה •  14 איהנאצ'ו • 15 סימון • 16 אקפיי • 17 צ'וקווזה • 18 איוובי • 19 אווניי • 20 אווזיים • 21 אבוהי • 22 אומרו • 23 אוזוהו • 24 סאדיק • 25 נווקאלי • 26 אנדה • 27 נובל • 28 אולאינקה • מאמן: אגואבון |  1 אוקויה •  2 איינה •  3 קולינס •  4 אנדידי •  5 טרוסט-אקונג •  6 אג'יי •  7 מוסא •  8 אוניקה •  9 איגהלו •  10 אריבו •   11 אונייקורו •  12 סאנוסי • 13 אג'וקה •  14 איהנאצ'ו • 15 סימון • 16 אקפיי • 17 צ'וקווזה • 18 איוובי • 19 אווניי • 20 אווזיים • 21 אבוהי • 22 אומרו • 23 אוזוהו • 24 סאדיק • 25 נווקאלי • 26 אנדה • 27 נובל • 28 אולאינקה • מאמן: אגואבון | ניגריה |
| נבחרת ניגריה – גביע אפריקה לאומות 2023 |
| --- | --- | --- |
|  1 אוזוהו •  2 איינה •  3 סאנוסי •  4 יוסוף •  5 טרוסט-אקונג •  6 אג'יי •  7 מוסא •  8 אוניקה •  9 אוסימן •  10 אריבו •   11 צ'וקווזה •  12 אוסאי-סמואל • 13 אונימאצ'י •  14 איהנאצ'ו • 15 סימון • 16 אוג'ו • 17 איוובי • 18 לוקמן • 19 סאדיק • 20 אווזיים • 21 באסי • 22 אומרו • 23 נוובילי • 24 מופי • 25 אונידיקה • מאמן: פסיירו |  1 אוזוהו •  2 איינה •  3 סאנוסי •  4 יוסוף •  5 טרוסט-אקונג •  6 אג'יי •  7 מוסא •  8 אוניקה •  9 אוסימן •  10 אריבו •   11 צ'וקווזה •  12 אוסאי-סמואל • 13 אונימאצ'י •  14 איהנאצ'ו • 15 סימון • 16 אוג'ו • 17 איוובי • 18 לוקמן • 19 סאדיק • 20 אווזיים • 21 באסי • 22 אומרו • 23 נוובילי • 24 מופי • 25 אונידיקה • מאמן: פסיירו | ניגריה |
כתר (סמל)

סמל דמוי כתר נפוץ בדגלים, בסמלים ובמטבעות של מדינות רבות, כמייצג של כתר המלוכה בהן. באופן דומה מופיע הכתר גם בשלטי אצולה למיניהם. בבתי מלוכה מסוימים, כגון בית המלוכה הבלגי, מעולם לא היה כתר ממשי, אלא רק סמל של כתר. לעיתים משמש סמל הכתר לייצוג מעמד דתי.
השימוש בממלכה המאוחדת ובממלכות חבר העמים

השימוש כיום אינו כמלבוש ראש (ואכן רבים אשר זכאים כיום לנזר מעולם לא ביקשו ליצרו) אלא כסמל דרגה הרלדי לעיטור שלטי אצולה.
בממלכה המאוחדת האציל חובש את נזרו במעמד אחד בלבד: בהכתרה מלכותית, יחד עם גלימת הכתרה או מדי שרד.
באצולה הבריטית עיצובו של הנזר מצביע על דרגתו של האציל בדומה להרלדיקה הגרמנית, הצרפתית ושאר מסורות הרלדיות אחרות.
נזר הדוכס (נזר זהב-כסף, מעוטר אך לא משובץ אבני חן) בעל שמונה עלי תות (חמישה מתוכם נראים) בהדמיה דו־ממדית
לנזר המרקיז ארבעה עלי תות, שלושה מתוכם נראים לעין; ארבע גולות כסף, שתיים מתוכן נראות לעין.
לנזר הרוזן שמונה עלי תות, ארבעה מתוכם נראים לעין; שמונה גולות כסף מורמות על "גבעולים", חמש מתוכן נראות לעין.
לנזר הויקונט שש עשרה גולות כסף, תשע מתוכן נראות לעין.
לנזר הברון (נזר זהב-כסף פשוט) שש גולות כסף, ארבע מתוכן נראות לעין.
מרגע שאדם זכאי לחבוש נזר נהוג להציגו על שלט האצולה מעל המגן ומתחת לקסדה והציצה, ציון זה עשוי להקל על זהותו של בעל שלט האצולה. בהרלדיקה הקנדית צאצאי נאמני האימפריה הבריטית זכאים להציג נזר נאמנות צבאי (לצאצאי החברים של הגדודים הנאמנים) או נזר נאמנות אזרחי (לאחרים) על שלטיהם.
בני ובנות משפחת המלוכה הבריטית מציגים בשלטי האצולה שלהם את נזריהם אותם הם רשאים לחבוש בעת טקס ההכתרה. הנזרים הללו יוצרו על פי תקנות אותם התווה המלך צ'ארלס השני בשנת 1661 מיד לאחר חזרתו מגלות בצרפת (לאחר שחווה את תענוגות חצר המלכות של לואי הארבעה עשר) והם תלויים במידת קרבתו של הנסיך למונרך. לעיתים ניתן למצוא צווים מלכותיים אשר מאשרים את קיומם של נזרים מיוחדים לנסיכים בודדים.
הריבון 
 כתר אדוארד הקדוש
הריבון 
 הכתר האימפריאלי / כתר טיודור
יורש העצר
נסיך או נסיכה 
 בנו או בתו של המונרך
נסיך או נסיכה 
 בנו או בתו של יורש העצר
נסיך או נסיכה 
 נכדיו האחרים של המונרך
דוכס
מרקיז
רוזן
ויקונט
ברון
כתר בדגליהן של מדינות אחדות

כתר מופיע בדגליהן של מדינות אחדות, כדי לציין את זיקתן לבית מלוכה. במקרים אחדים, בעקבות ביטולה של המלוכה במדינה, שוּנה דגלה, והוסר ממנו הכתר (דוגמה: דגל איראן).
דגל ספרד
דגל ליכטנשטיין
דגל קולומביה הבריטית (פרובינציה בקנדה)
כתר בסמליהן של מדינות אחדות

סמל ירדן
סמל דנמרק
סמל גאורגיה
ראו גם

כתר מוראלי
סדרת סמלי כתר ספרדיים, המשמשת מלכים ואצילים בהתאם למעמדם
עונת 2017/2018 בליגת העל הרוסית בכדורגל

| --- | --- |

 תקופת התחרות:  15 ביולי 2017 – 13 במאי 2018 (303 ימים) 
 מספר משתתפות:  16
 הזוכה:  לוקומוטיב מוסקבה 
 מספר משחקים:  240
 מספר שערים:  541 (2.25 בממוצע למשחק)
 מספר צופים:  3,353,024 (13,971 בממוצע למשחק)
 מלך השערים:  הולנד קווינסי פרומס   (15 שערים)
 → 2016/20172018/2019 ←
 
עונת 2017/2018 בליגת העל הרוסית היא העונה ה-26 של ליגת העל הרוסית בכדורגל מאז הקמתה ב-1992 והיא ליגת הכדורגל המקצועני הבכירה ביותר ברוסיה בעונת 2017/2018.
העונה החלה ב-15 ביולי 2017 ותסתיים ב-13 במאי 2018, זאת כדי לאפשר לשחקני נבחרת רוסיה בכדורגל ושאר שחקני נבחרות המשחקים בליגה הרוסית, להתכונן לקראת מונדיאל 2018 שיפתח ב-14 ביוני 2018. בשל גביע הקונפדרציות 2017 שנערך ביולי 2017 העונה חודשה רק עם תום הטורניר ונפתחה ב-15 ביולי 2017.
דינמו מוסקבה חזרה לליגה הבכירה לאחר עונה אחת בליגת המשנה הרוסית, לאחר שהבטיחה את המקום הראשון במחזור ה-31 בליגת המשנה, כחודש לפני סיום העונה. אליה הצטרפו גם סגניתה טוסנו ממחוז לנינגרד וסק"א חברובסק שגברה על אורנבורג בטורניר ההעפלה לליגת העל.
ישנה מגבלה על מספר הזרים שיכולים לעלות למגרש. כל קבוצה מוגבלת לשישה זרים בלבד שיכולים לשחק בשורותיה. במהלך העונה נשבר שיא הצופים והגיע לכדי 3,353,024 צופים (13,971 צופים בממוצע למשחק) ואחת הקבוצות שתרמו להישג זה הייתה קבוצת זניט סנקט פטרבורג, שהוכתרה לקבוצה הפופולרית ביותר בתולדות הליגה הרוסית, כשצפו בה 1,020,966 צופים במשחקי הבית במהלך העונה.
לוקומוטיב מוסקבה זכתה באליפות הליגה, מחזור אחד לפני הסיום, 14 שנה לאחר תואר האליפות הקודם.
זו הייתה אחת העונות הפופולריות ביותר בתולדות הליגה הרוסית: 3,130,321 צופים נכחו במגרשים (ממוצע של 13,774 למשחק), כאשר 974,748 מהם צפו במשחקי זניט סנקט פטרבורג באצטדיון קרסטובסקי.
אצטדיונים וקבוצות העונה > אצטדיונים

| ספרטק (מוסקבה) | רובין (קאזאן) | קרסנודאר | צסק"א (מוסקבה) |
| --- | --- | --- | --- |
| אוטקריטיה ארנה | קאזאן ארנה | קרסנודאר | ארנה צסק"א |
| תכולה: 45,000 | תכולה: 45,000 | תכולה: 34,000 | תכולה: 30,000 |

| זניט (סנקט פטרבורג) | לוקומוטיב (מוסקבה) | דינמו (מוסקבה) | אנז'י (מחצ'קלה) |
| סנקט פטרבורג | RZD ארנה | ארנה חימקי | אנז'י ארנה |
| תכולה: 67,800 | תכולה: 28,000 | תכולה: 18,636 | תכולה: 26,000 |
|  |  |  |   |
| רוסטוב (רוסטוב על הדון) | אמקאר (פרם) | אחמט (גרוזני) | אופה |
| אולימפ-2 | זבזדה | אחמט ארנה | נפטיאניק |
| תכולה: 15,800 | תכולה: 17,000 | תכולה: 30,000 | תכולה: 15,000 |

| ארסנל (טולה) | סק"א (חברובסק) | אורל (יקטרינבורג) | טוסנו (טוסנו) |
| ארסנל | לנין | בנק SKB ארנה | אצטדיון פטרובסקי |
| תכולה: 20,000 | תכולה: 15,200 | תכולה: 10,000 | תכולה: 20,985 |
אצטדיונים וקבוצות העונה > קבוצות

| שם הקבוצה | עיר | מאמן/ים | בעלים וספונסר ראשי |
| --- | --- | --- | --- |
| אופה | אופה | סרגיי סמאק | Regional Fund |
| אוראל | יקטרינבורג | אלכסנדר טרחאנוב | ממשלת מחוז סברדלובסק, TMK Group, Renova |
| אחמט גרוזני | גרוזני | אולג קונונוב מיכאיל גלאקטיונוב איגור לדיאחוב | ממשלת צ'צ'ניה, קרן אחמט קדירוב |
| ארסנל טולה | טולה | מיאודראג בוז'וביץ' | רוסטך, רוסנפט, גזפרום בנק |
| אמקאר פרם | פרם | גאז'י גאז'ייב ואדים יבסייב | ממשלת מחוז פרם |
| אנז'י מחצ'קלה | מחצ'קלה | אלכסנדר גריגוריאן ואדים סקריפצ'נקו | CFG, Renaissance Group |
| זניט | סנקט פטרבורג | רוברטו מנצ'יני | גזפרום, גזפרום נפט, מטאלואינבסט |
| טוסנו | טוסנו | דמיטרי פארפיונוב | Fort Group |
| דינמו מוסקבה | מוסקבה | יורי קליטבינצב דמיטרי חוחלוב | VTB |
| לוקומוטיב מוסקבה | מוסקבה | יורי סיומין | RZD |
| ספרטק מוסקבה | מוסקבה | מאסימו קאררה | לוקאויל |
| סק"א חברובסק | חברובסק | אלכסיי פודובסקי רינאט ביליאלטדינוב סרגיי פרדניה | ממשלת מחוז חברובסק |
| צסק"א מוסקבה | מוסקבה | ויקטור גונצ'רנקו | Rosseti |
| קרסנודאר | קרסנודאר | איגור שאלימוב מוראד מוסאייב | סרגיי גאליצקי, בנק הום קרדיט, Constell Group |
| רובין קאזאן | קאזאן | גורבן ברדייב | TAIF Group, בנק אק בארס |
| רוסטוב | רוסטוב על הדון | לאוניד קוצ'וק ואלרי קרפין | ממשלת מחוז רוסטוב, TNS Energo, Agrocom Group |
הסופר קאפ הרוסי

משחק הסופר קאפ הרוסי 2017 הפגיש בין אלופת רוסיה 2016/2017 ספרטק מוסקבה ומחזיקת הגביע הרוסי בכדורגל 2016/2017 לוקומוטיב מוסקבה. המשחק נערך ב-14 ביולי 2017 בRZD ארנה במוסקבה.
עבור לוקומוטיב זו הייתה השתתפות חמישית. עבור ספרטק זו הייתה השתתפות ראשונה.
שינויים ואירועים > החלפת מאמנים

| מועדון | מאמן שפוטר | סיבת פיטורין | הערות | מאמן חדש | תאריך מינוי |
| --- | --- | --- | --- | --- | --- |
| אחמט גרוזני | רוסיה ראשיד רחימוב | סיום חוזה | תקופת טרום העונה | רוסיה אולג קונונוב | 22 במאי 2017 |
| זניט סנקט פטרבורג | רומניה מירצ'ה לוצ'סקו | ביטול חוזה | תקופת טרום העונה | איטליה רוברטו מנצ'יני | 1 ביוני 2017 |
| רובין קאזאן | ספרד חאוויר גרסיה קרלוס | ביטול חוזה | תקופת טרום העונה | רוסיה גורבן ברדייב | ‏9 ביוני 2017 |
| רוסטוב | אוסטריה איוואן דניליאנץ | ביטול חוזה | תקופת טרום העונה | בלארוס לאוניד קוצ'וק | ‏9 ביוני 2017 |
| ארסנל טולה | רוסיה סרגיי קיריאקוב | ביטול חוזה | תקופת טרום העונה | מונטנגרו מיאודראג בוז'וביץ' | 18 ביוני 2017 |
| אנז'י מחצ'קלה | רוסיה אלכסנדר גריגוריאן | התפטר | בעקבות הפסד 3:1 לדינמו | בלארוס ואדים סקריפצ'נקו | 13 באוגוסט 2017 |
| דינמו מוסקבה | אוקראינה יורי קליטבינצב | פוטר | בעקבות ההפסד בדרבי של מוסקבה ללוקומוטיב מוסקבה 3:0 | רוסיה דמיטרי חוחלוב | 7 באוקטובר 2017 |
| אחמט גרוזני | בלארוס אולג קונונוב | פוטר | בעקבות פגרת החורף | רוסיה מיכאיל גלאקטיונוב | 14 בדצמבר 2017 |
| רוסטוב | בלארוס לאוניד קוצ'וק | התפטר | בעקבות ההפסד לדינמו מוסקבה 2:0 | רוסיה ואלרי קרפין | 19 בדצמבר 2017 |
| סק"א חברובסק | רוסיה אלכסנדר פודובסקי | מונה למנהל ספורטיבי | בעקבות פגרת החורף | רוסיה רינאט ביליאלטדינוב | 20 בדצמבר 2017 |
| אמקאר פרם | רוסיה גאז'י גאז'ייב | פוטר | בעקבות פגרת החורף ולקראת המחזור ה-21 | רוסיה ואדים יבסייב | 2 במרץ 2018 |
| קרסנודאר | רוסיה איגור שאלימוב | פוטר | לאחר המחזור ה-24 | רוסיה מוראד מוסאייב | 2 באפריל 2018 |
| סק"א חברובסק | רוסיה רינאט ביליאלטדינוב | פוטר | לאחר המחזור ה-24 | רוסיה סרגיי פרדניה | 2 באפריל 2018 |
| אחמט גרוזני | רוסיה מיכאיל גלאקטיונוב | התפטר | בעקבות ההפסד לרובין קאזאן, במחזור ה-25 | רוסיה איגור לדיאחוב | 7 באפריל 2018 |
| זניט סנקט פטרבורג | איטליה רוברטו מאנצ'יני | ביטול חוזה | ביטול החוזה הגיע לקראת מחזור 30 האחרון והעונה הסתיימה, לכן המאמן הבא מונה כבר לקראת עונת 2018/2019 | — | — |
שינויים ואירועים > אירועים

באוגוסט 2017 הנהלת קבוצת הכדורגל לוקומוטיב מוסקבה הכריזה על שינוי שם המגרש הבייתי אצטדיון לוקומוטיב לשם "RZD ארנה" על שם חברת הרכבות הרוסית המהווה לספונסר הראשי.
זניט סנקט פטרבורג שברה את שיא הצופים במשחק בית, במחזור הרביעי כאשר בניצחון 5:1 על ספרטק מוסקבה נכחו 53,359 צופים באצטדיון קרסטובסקי.
במהלך חלון ההעברות בקיץ 2017 זניט סנקט פטרבורג הפכה לקבוצה הפעילה ביותר משרכשה 14 שחקנים ושחררה משורותיה 19 שחקנים, כשהרכישה היקרה ביותר הייתה זו של הבלם לאנדרו פארדס מרומא, שנרכש תמורת 23 מיליון יורו, כשצסק"א הייתה הקבוצה הפחות פעילה ולמעשה הייתה לקבוצה היחידה שלא ביצעה אף העברה.
זניט סנקט פטרבורג פתחה את העונה עם רצף של 12 משחקי ליגה ללא הפסד, לרבות ניצחונות מרובי שערים על אלופת העונה שעברה, ספרטק מוסקבה (1:5) וקבוצת אחמט גרוזני (0:4).
במחזור ה-12, במחצית הראשונה במשחק של ספרטק מוסקבה נגד אורל, השחקן אלכסנדר סמדוב קרס לאחר התנגשות עם שחקן הקבוצה היריבה ואיבד את הכרתו לזמן קצר. השחקנים דמיטרי קומבארוב וגאורגי דז'יקיה היו הראשונים לסייע לו לאחר שהשכיבו אותו הצדה והוציאו את לשונו על מנת שיוכל לנשום עד להגעת הרופאים שהעירו אותו.
זניט התקשתה לנצח במחזור ה-14 וירדה למקום השני ולאחר שהפסידה במחזור ה-15 ללוקומוטיב מוסקבה בתוצאה 3-0 הגיעה למאזן עגום של חמישה משחקים ללא ניצחון והפסידה במגרשה הבייתי לראשונה מזה 11 וחצי שנים ואיפשרה בהמשך ללוקומוטיב להרחיב את הפער בינה למקום השני.
צסק"א הבקיעה את מירב השערים למשחק, בניצחון 0–6 על טוסנו במסגרת המחזור ה-19. היא שחזרה את ההישג גם במשחק נגד ארסנל טולה, במחזור ה-29. זניט השוותה אף היא את נתון מירב השערים למשחק בניצחון 0–6 על סק"א חברובסק במחזור 30 האחרון.
במחזור ה-22 זניט שברה שיא שלילי אחרי שוויון מאופס מול רוסטוב והביאה את הסטטיסטיקה האישית שלה לשלושה מחזורים רצופים שהיא מסיימת משחק בשוויון מאופס, זאת לראשונה מאז עונת 2006.
בעקבות אסון השריפה במרכז הקניות בקמרובו, כל המחציות הראשונות של משחקי המחזור ה-24 נערכו בדממה, ללא צעקות האוהדים, לזכר 67 הקורבנות.
במחזור ה-26 שנערך באפריל 2018 ספרטק מוסקבה הפסידה לאורל בתוצאה 2:1 ובכך נעצר רצף נטול הפסדים בליגה, של 18 משחקים ללא הפסד מאז אוגוסט 2017.
במחזור ה-26, במשחק של זניט נגד דינמו מוסקבה, השחקן איליה סקרובוטוב, בן ה-17 הבקיע את שער הניצחון של זניט והיה לשחקן הצעיר ביותר שמבקיע שער בליגת העל הרוסית בכדורגל.
זניט ספגה פציעות מרכזיות בהרכב, ארבעה שחקנים נפצעו והושבתו ממשחק באמצע העונה: החלוץ אלכסנדר קוקורין, המגן עמנואל ממאנה, השוער אנדריי לוניוב והבלם ברניסלב איבנוביץ'.
במהלך העונה זניט נפרדה משלושה שחקנים ששיחקו בשורותיה ועזבו או פרשו ממשחק: אלכסנדר קרז'אקוב, ויקטור פייזולין ודומניקו קרישיטו.
טבלת הליגה

| # | קבוצה | מש' | נ' | ש' | ה' | ש"ח | ש"ז | נק' | הערות |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ‏1 | לוקומוטיב מוסקבה | ‏30 | ‏18 | ‏6 | ‏6 | ‏21 | ‏41 | ‏60 | העפלה לשלב הבתים במוקדמות ליגת האלופות |  |  |  |  |  |  |  |  |  |  |  |  |  |  |  |  |  |  |  |  |  |
| ‏2 | ‏צסק"א מוסקבה | ‏30 | ‏17 | ‏7 | ‏6 | ‏23 | ‏49 | ‏58 | העפלה לשלב הבתים במוקדמות ליגת האלופות |  |  |  |  |  |  |  |  |  |  |  |  |  |  |  |  |  |  |  |  |  |
| ‏3 | ספרטק מוסקבה | ‏30 | ‏16 | ‏8 | ‏6 | ‏32 | ‏51 | ‏56 | העפלה לסיבוב המוקדמות השלישי בליגת האלופות |  |  |  |  |  |  |  |  |  |  |  |  |  |  |  |  |  |  |  |  |  |
| ‏4 | קרסנודאר | ‏30 | ‏16 | ‏6 | ‏8 | ‏30 | ‏46 | ‏54 | העפלה לסיבוב מוקדמות שני שלישי ושלב הבתים בליגה האירופית |  |  |  |  |  |  |  |  |  |  |  |  |  |  |  |  |  |  |  |  |  |
| ‏5 | זניט סנקט פטרבורג | ‏30 | ‏14 | ‏11 | ‏5 | ‏21 | ‏46 | ‏53 | העפלה לסיבוב מוקדמות שני שלישי ושלב הבתים בליגה האירופית |  |  |  |  |  |  |  |  |  |  |  |  |  |  |  |  |  |  |  |  |  |
| ‏6 | אופה | ‏30 | ‏11 | ‏10 | ‏9 | ‏34 | ‏30 | ‏43 | העפלה לסיבוב מוקדמות שני שלישי ושלב הבתים בליגה האירופית |  |  |  |  |  |  |  |  |  |  |  |  |  |  |  |  |  |  |  |  |  |
| 7 | ארסנל טולה | ‏30 | ‏12 | ‏6 | ‏12 | ‏41 | ‏35 | ‏42 |  |  |  |  |  |  |  |  |  |  |  |  |  |  |  |  |  |  |  |  |  |  |
| 8 | דינמו מוסקבה | ‏30 | ‏10 | ‏10 | ‏10 | ‏30 | ‏29 | ‏40 |  |  |  |  |  |  |  |  |  |  |  |  |  |  |  |  |  |  |  |  |  |  |
| 9 | אחמט גרוזני | ‏30 | ‏10 | ‏9 | ‏11 | ‏34 | ‏30 | ‏39 |  |  |  |  |  |  |  |  |  |  |  |  |  |  |  |  |  |  |  |  |  |  |
| 10 | רובין קאזאן | 30 | 9 | 11 | 10 | 25 | 32 | 38 |  |  |  |  |  |  |  |  |  |  |  |  |  |  |  |  |  |  |  |  |  |  |
| 11 | רוסטוב | 30 | 9 | 10 | 11 | 27 | 28 | 37 |  |  |  |  |  |  |  |  |  |  |  |  |  |  |  |  |  |  |  |  |  |  |
| 12 | אורל | ‏30 | ‏8 | ‏13 | ‏9 | ‏32 | ‏31 | ‏37 |  |  |  |  |  |  |  |  |  |  |  |  |  |  |  |  |  |  |  |  |  |  |
| ‏13 | אמקאר פרם | ‏30 | ‏9 | ‏8 | ‏13 | ‏30 | ‏20 | ‏35 | התמודדות בפלייאוף הישרדות בליגת העל |  |  |  |  |  |  |  |  |  |  |  |  |  |  |  |  |  |  |  |  |  |
| ‏14 | אנז'י מחצ'קלה | ‏30 | ‏6 | ‏6 | ‏18 | ‏55 | ‏31 | ‏24 | התמודדות בפלייאוף הישרדות בליגת העל |  |  |  |  |  |  |  |  |  |  |  |  |  |  |  |  |  |  |  |  |  |
| ‏15 | טוסנו | ‏30 | ‏6 | ‏6 | ‏18 | ‏54 | ‏23 | ‏24 | ירידה לליגת המשנה |  |  |  |  |  |  |  |  |  |  |  |  |  |  |  |  |  |  |  |  |  |
| ‏16 | סק"א חברובסק | ‏30 | ‏2 | ‏7 | ‏21 | ‏55 | ‏16 | ‏13 | ירידה לליגת המשנה |  |  |  |  |  |  |  |  |  |  |  |  |  |  |  |  |  |  |  |  |  |
מקור: אתר ליגת העל הרוסית; עודכן ב-13 במאי 2018